Агляд новых праектараў LG Cinedeam 4K: адчуванні «як у кінатэатры»\n29.08.2019 / 13:57 4\nНовая лінейка праектараў CineBeam 4K UHD ад кампаніі LG Electronics, якая будзе ўпершыню прадстаўлена еўрапейцам на выставе IFA 2019, была распрацавана, каб задаволіць узрослы попыт на ўніверсальныя рашэнні для Smart хатніх кінатэатраў.\nПершы ультракароткафокусны лазерны 4К праектар LG Ultra Short Throw (UST) 4K UHD CineBeam Laser (мадэль HU85L) і святлодыёдны 4К праектар LG 4K UHD CineBeam LED (мадэль HU70L) здольныя ствараць надзвычай выразныя буйнамаштабныя выявы. Яны паступяць у продаж у Еўропе ў наступным месяцы.\nДзякуючы інавацыйнай лазернай і святлодыёднай тэхналогіі без каляровага кола абодва праектары з разрозненнем 4K UHD даюць выдатную якасць выявы і неверагодную дакладнасць колераперадачы. Новая тэхналогія дапамагае ствараць больш дакладныя і выразныя выявы ў параўнанні з традыцыйнай тэхналогіяй Digital Light Processing (DLP) з каляровым колам. Акрамя таго, яна фактычна ліквідуе пабочныя візуальныя эфекты: эфект вясёлкі, памутненне і скажэнне колеру.\nМадэль HU85L атрымала мноства ўзнагарод, уключаючы 2019 CES Innovation Award, Red Dot Design Award і iF Design Award. У ёй выкарыстоўваецца трохканальная лазерная сістэма для фарміравання колераў з асобнымі лазернымі крыніцамі чырвонага і сіняга святла, з зялёным, які ствараецца пры дапамозе яшчэ адной крыніцы сіняга святла і эксклюзіўнай тэхналогіяй LG без каляровага кола. Такая ўнікальная канфігурацыя забяспечвае надзвычай дакладную колераперадачу ў 97% каляровага ахопу DCI-P3 і апрацоўку колеру да 12 біт для неверагодна дэталізаваных і яркіх малюнкаў да 2700 ANSI люмен. А дзякуючы тэхналогіі UST мадэль LG HU85L можна ўсталёўваць на адлегласці ўсяго 5,6 сантыметра ад сцяны, каб атрымаць спраецыяваную выяву дыяганаллю 90 цаляў, або на адлегласці 18 сантыметраў, каб атрымаць вялікую карцінку памерам 120 цаляў.\nБольш кампактны праектар HU70L дазваляе атрымаць яркія ўражанні ад прагляду хатняга кінатэатра з глыбокім і насычаным малюнкам памерам да 140 цаляў і яркасцю 1500 ANSI люмен. У праектары выкарыстоўваецца крыніца святла новай канструкцыі, якая забяспечвае 92% каляровага ахопу DCI-P3. У ім выкарыстоўваюцца чатыры святлодыёды для фарміравання чырвонага, зялёнага і сіняга колераў, а чацвёрты святлодыёд ужываецца для павышэння яркасці і кантраснасці малюнка, што стварае больш яркія колеры з мноствам адценняў (у параўнанні са звычайнымі святлодыёднымі праектарамі) за кошт дынамічнага рэгулявання ўзроўняў зялёнага.\nДзякуючы падтрымцы стандарту HDR10 новыя праектары LG пацешаць гледачоў рэалістычнымі выявамі з больш глыбокім чорным і больш яркімі колерамі. Тэхналогія TruMotion робіць выявы яшчэ больш рэалістычнымі, рухі — яшчэ больш плаўнымі і натуральнымі. Выкарыстанне шасціступеневага 4K-апскейлера кампаніі LG дазваляе гледачам праглядаць кантэнт фармату Full HD ва ультравыразным разрозненні 4K.\nАбодва праектары CineBeam падаюць мноства варыянтаў струменевага кантэнту, а таксама розныя варыянты падлучэння, у тым ліку USB, HDMI, Ethernet і бесправадное дубляванне малюнка (прылад на Android і iOS). Дзякуючы прызнанаму рашэнню LG webOS 4.5 карыстальнікі могуць наўпрост атрымліваць доступ да папулярных патокавых дадаткаў, такіх як Netflix, Amazon, YouTube і іншых з дапамогай інтуітыўна зразумелага фірмовага пульта Magic Remote з падсветкай кнопак для зручнасці выкарыстання нават у самых цёмных памяшканнях.\n«Нашы новыя 4K-праектары дастаткова ўніверсальныя, каб аднолькава добра працаваць і дома, і ў офісе, — кажа Джанг Іч-Хван, кіраўнік падраздзялення IT-бізнэсу кампаніі LG. — Прадставіўшы інавацыі, якія падымаюць якасць выявы і зручнасць карыстальніка на зусім новы ўзровень, LG пераглядае канцэпцыю сучаснага праектара і працягвае пашыраць межы магчымага».\n★ АД ГАЛАДУПІІ ДА ГАЛАГРАФІІ ★ Яшчэ зусім нядаўна я захапляўся фантастычна каляровымі выявамі «Гарызонта 723» й яму падобнымі, зьзяючымі раяльным лякам апаратамі. Потым, у дзевяностыя, у мяне заміраў дух ад небывалага ўздыму тыпа хатняй, хоць на выгляд ужо іншаплянэтнай тэхнікі. І вось наце-бабах — галяграфічныя героі й геройкі з грукам упырхваюць у наша жыцьцё й літаральна хапаюць нас за карак. ★ Дык кажаце, ад сатварэньня чалавека з малпы прайшлі мільёны год? То чаму наш першабытны прашчур, а ня нейкі яшчар, туліўся ў шалашох і, як партызан, у зямлянках, грэўся вогнішчам, запаленым з маланкі, і маляваў галіначкамі й вугалькамі? Як жа так?! За тысячы й тысячы стагоддзяў мы ня вынайшлі нават запалак і жылі бязь зьменаў, вагаючыся як бязьмены... ★ Адсюль раз-пораз спакваля задумваесься: а можа крыху правы шарлятаны, што кажуць, быццам чалавецтву ўсяготкі колькі тысяч год? ★\n29.08.2019 / 22:44\nLG варта было б зладзіць у Беларусі які-небудзь фэст святла з прэзентацыяй найноўшых мадэляў.\n30.08.2019 / 01:32\n★ Вусьцішны троль, дык быццам прэзэнтацыі прысьвячаюцца адной мадэлі. Так тутака ў кінатэатры было пышнае прадстаўленьне цілявізіра ЛДжы разрозьняньня аж 8К з пачосткаю й выступам артыстаў. ★ Прычым, усе афіцыйныя навінкі выстаўляюцца (у Навінках — закрэсьлена) у спэц'ялізаваных крамах фірмы, як у «Лётэ Плязе». А азнаямленьне зь імі ажыцьцяўляецца пры дапамозе рэклямы, што трансьлюецца праз розныя ю-тупы, газэты, радыёкропкі й, здаецца, ужо праз прасы. ★\nКіраўнік патрыяршай камісіі РПЦ пра дзіцячую лаянку: Я яму даў па пысе, і вось ён ужо пяць гадоў не лаецца 29\nБайдэн заклікаў правесці расследаванне пра размову Трампа і Зяленскага 4\nПартыя БНФ выставіла на выбары 50 кандыдатаў 12\n«Заклікаем грамадзян Беларусі быць гатовымі да абароны незалежнасці сваёй краіны» — заява палітрады АГП 21\nПазняк пра 17 Верасня: На імгненне гісторыя павярнулася да нас тварам 93\nКанапацкая: На вечарынках у Палаце другі тост заўсёды ўстаюць і п'юць за прэзідэнта 42\nКалі ўжо ўключаць ацяпленне? Халадзіна ж! 13\nБалгарская студэнтка ўтроіла памер губ, каб выглядаць «модна» ФОТА 47


Catholic.by - Малітва за памерлых прайшла ў Магілёве: «Мы не нараджаемся, каб памерці, але паміраем, каб жыць»\n05.11.2018 11:31 Кс. Юзаф Сярпейка / Catholic.by\nПерад пачаткам літургіі біскупскі вікарый Магілёўскага рэгіёну біскуп Аляксандр Яшэўскі SDB са святарамі і сёстрамі законнымі запаліў знічы на магілах духоўных асобаў, целы якіх пахаваныя на гэтых могілках.\nЗатым біскуп узначаліў святую Імшу. У малітве прынялі ўдзел душпастыры Магілёва, дэкан Магілёўскі кс. Віталій Маргуноў, пробашч парафіі Св. Казіміра і св. Ядвігі айцец Раман Шульц OP, пробашчы рыма-каталіцкай і грэка-каталіцкай парафіі Маці Божай Бялыніцкай кс. Юзаф Сярпейка і а. Васіль Ягораў, сёстры місіянеркі Святой Сям’і з магілёўскай катэдры і вернікі Магілёва.\nУ гаміліі іерарх распавёў пра сутнасць малітвы за памерлых.\n«Учора, 1 лістапада, мы разважалі пра трыумфуючы Касцёл і разам з яго членамі праслаўлялі Усемагутнага Бога. Сёння ўсе мы, члены пілігрымуючага Касцёла, злучаемся ў гарачай малітве за Касцёл пакутуючы — за душы памерлых, якія знаходзяцца ў чыстцы і церпяць ачышчальныя пакуты, каб маглі як найхутчэй ачысціцца ад усяго ўчыненага на зямлі зла і ўвайсці ў Нябеснае Валадарства», — сказаў біскуп.\nІерарх нагадаў, што святы айцец Піо з П’етрэльчыны шмат маліўся за душы, якія церпяць у чыстцы, а яны часта яго наведвалі. Гэты святы таксама бачыў чыстец і тое, як душы там пакутуюць. Айцу Піо было аб’яўлена, што душы ў чыстцы добра ведаюць, хто за іх моліцца, і ў знак удзячнасці моляцца за іх; што пакуты, якія перажываюцца ў чыстцы, значна большыя за ўсе пакуты на зямлі; што некаторыя душы павінны пакутаваць вельмі доўга, аж да канца свету, таму што ў іх ёсць шмат вінаў і яны забытыя ў малітвах жывымі.\nМенавіта таму, па словах біскупа, нам трэба штодзённа памятаць пра памерлых у сваіх малітвах, ахвяроўваць у іх інтэнцыі святыя Імшы, прымаць святую Камунію, а таксама пакуты і ўстрыманні.\n«Успамін усіх памерлых вернікаў нагадвае, што кожны з нас будзе калісьці пакліканы Богам, каб перайсці праз браму смерці, — дадаў іерарх. — Паколькі ніхто з нас не ведае, калі гэта адбудзецца, то не заўсёды мы дастаткова гатовыя да сустрэчы з Богам. Часам смерць чалавека здзіўляе, калі яна прыходзіць раптоўна, нечакана. Смерць не дазваляе тады завяршыць многія важныя жыццёвыя справы, у тым ліку выпраўлення і выканання пакуты за ўчыненыя грахі».\n«Думка пра смерць страшная для тых, у каго няма надзеі, хто жыве так, як быццам не існуе ні Бог, ні смерць, ні канчатковая справядлівасць. Для тых, хто верыць і з Хрыстом будуе сваю штодзённасць, смерць з’яўляецца пераходам да сапраўднага жыцця, з’яўляецца вызваленнем, сапраўдным уваходам у рай, бо мы не нараджаемся, каб памерці, але паміраем, каб жыць», — падкрэсліў біскупскі вікарый Магілёўскага рэгіёну.\n«Бог нікога не асуджае і кожнаму дае неабходныя ласкі, каб атрымаць збаўленне. Пакуль мы жывём і маем магчымасць узрастаць у ласцы і святасці, не варта марнаваць часу і Божай ласкі. Няхай нашае зямное жыццё будзе простай дарогай на неба, таму што ў доме нашага Айца ёсць шмат месцаў таксама і для нас», — заключыў іерарх.\nПасля Эўхарыстыі біскуп, святары, сёстры законныя і вернікі маліліся ў працэсіі за памерлых іерархаў, святароў, кансэкраваных асобаў, бацькоў, блізкіх, загінулых у войнах і з прычыны тэрарыстычных актаў, а таксама за ўсіх памерлых.\nАбноўлена 05.11.2018 12:08


Дзякуючы місіс Анджэліны Джолі для гэтага нечаканага візіту ў нашай краме сёння\nДзякуючы місіс Анджэліны Джолі для гэтага нечаканага візіту ў нашай краме сёння. Дзякуй за вашу дабрыню\nMogok Trip, М'янма\nMogok паездкі, М'янма Пасля прыбыцця ў аэрапорт Мандалай, галавой да Mogok за гадзіну drive.Mandatory прыпынку 7 на кантрольна-прапускным пункце, другі «візы» неабходна ўвесці Mogok. (Не віза, а спецыяльны дазвол) На наступны дзень падымаецца на Mogok.It даволі холадна ноччу зімой і горача падчас ...\nтрэнінг продажаў ювелірных вырабаў у Сабара Angkor Resort & Spa Ms МТВАХ рыхтуе рэгістратар і менеджэр Сабара Angkor Resort & Spa для продажу нашых ювелірных вырабаў, усе гатовыя, толькі з натуральнымі каштоўнымі камянямі з Камбоджы.\nІнтэрв'ю в'етнамскага нацыянальнага тэлебачання я быў дапытаны сёння ў Люку Ены в'етнамскага нацыянальнага тэлебачання, аб в'етнамскім рынку каштоўных камянёў і здабычы карысных выкапняў. Вяшчання запланаваны на наступны месяц на VTV1 і VTV3.\nІнтэрв'ю французскага тэлебачання я даваў інтэрв'ю M6 французскі тэлеканал «Enquête эксклюзіў», аб Камбоджы каштоўных камянёў.\n1 2 3 ... 5 Наступная>


Канвертаваць Дацкія кроны (DKK) і Грэцкія драхмы (GRD) : Калькулятар абменнага курсу\nДацкая Крона (DKK) і Грэцкая драхмаў (GRD) Курс валют пераўтварэнні калькулятар\nДацкая Крона (DKK) і Еўра (EUR) Курс валют пераўтварэнні калькулятар\nГэта Дацкая Крона і Грэцкая драхмаў пераўтваральнік да цяперашняга часу з абменнымі курсамі з 25 лістапад 2020.\nКалі ласка, увядзіце суму, якую ў полі злева ад Дацкая Крона. Выкарыстоўвайце "абмен валют", каб зрабіць Грэцкая драхмаў валюты па змаўчанні. Націсніце на Грэцкія драхмы або Дацкія кроны канвертаваць паміж гэтай валютай і ўсімі іншымі валютамі.\nДацкая крона гэта валюта, у Данія (Дз.К., ДНК), Фарэрскія выспы, і Грэнландыя (GL, ОСТ). Грэцкая драхмаў гэта валюта, у Грэцыя (GR, GRC). Дацкая крона таксама вядомы як Krones. Сімвал DKK можа быць запісаная Dkr. Сімвал GRD можа быць запісаная Dr. Дацкая крона дзеліцца на 100 ore. Грэцкая драхмаў дзеліцца на 100 lepta. Абменнага курсу Дацкая крона Апошняе абнаўленне 24 лістапад 2020 ад Міжнародны валютны фонд. Абменнага курсу Грэцкая драхмаў Апошняе абнаўленне 24 лістапад 2020 ад Міжнародны валютны фонд. DKK каэфіцыент мае 6 ўважаецца лічбаў. GRD каэфіцыент мае 6 ўважаецца лічбаў.


У двары гандлёвага цэнтра ABC з'явіліся новыя малюнкі\n2 верасня 2020, 14:13\nАмаль чатыры месяцы гродзенскі мастак-рэстаўратар Аляксей Навумчык працаваў над стварэннем роспісаў у двары гандлёвага цэнтра ABC. Яго новы праект складаецца з чатырох карцін прысвечаных розным эпохам з гісторыі Гродна.\nАляксей працуе рэстаўратарам у Гродзенскім гісторыка-археалагічным музеі. Гэты праект ён рабіў у вольны ад працы час. Ён планаваў скончыць працу яшчэ летам, але з-за палітычных падзей у краіне праект расцягнуўся на некалькі месяцаў.\n«Я задаволены працай. Усё, што хацеў рэалізаваць, я рэалізаваў. Такіх вялікіх праектаў у горадзе ў мяне не так ужо і шмат, таму для мяне — гэта чарговае творчае дасягненне», — распавёў Hrodna.life Аляксей Навумчык. Паводле яго слоў, многія ўбачаць на малюнках знаёмыя месцы і знаёмых людзей.\nШто маляваў Аляксей?\nПраект складаецца з чатырох малюнкаў, якія расказваюць пра чатыры эпохі гісторыі Гродна: Рэнесанс, царскі перыяд, міжваеннае дваццацігоддзе і савецкую эпоху.\nРоспісы Аляксея Навумчыка. Першы прысвечаны эпосе Адраджэння, другі і трэці - царскаму і польскаму перыяду з жыцця горада. Фота: Руслан Кулевіч\nЧацвёрты роспіс прысвечаны савецкаму перыяду. На дальнім плане намаляваны ўнівермаг. Фота: Руслан Кулевіч\nШто яшчэ маляваў мастак?\nВа ўнутраным дворыку гандлёвага цэнтра ABC на працягу некалькіх гадоў можна было ўбачыць вялікія роспісы сцен з відамі Гродна пачатку XX стагоддзя. Гэтыя роспісы Аляксей Навумчык маляваў у 2017 годзе. У пачатку лістапада 2019 года гарадскія службы разбурылі сцяну з часткай малюнкаў. Рабочыя спасылаліся на аварыйнасць сцяны. Тады ж кіраўніцтва гандлёвага дома «Нёман» паабяцала ў будучыні аднавіць роспісы. У выніку карціны не аднавілі, але кіраўніцтва «Нёмана» дало магчымасць мастаку рэалізаваць новы праект.\n« «Змены вырашаюцца не праз вуліцу». Уладзімір Каранік наведаў ГрДМУ


Як БХД і «Гавары праўду» сімволіку не падзялілі\nГалоўная Меркаванні Александр Федута\nАлександр Федута Як БХД і «Гавары праўду» сімволіку не падзялілі\nНа Захадзе партыі змагаюцца за выбарнікаў. Чым больш у цябе выбарнікаў, тым вышэйшая твая «інвестыцыйная прывабнасць»: ты атрымліваеш больш галасоў на выбарах, удзельнічаеш у фармаванні ўраду, размяркоўваеш бюджэтныя заказы сярод фірмаў – у тым ліку і тых, якія ўдзельнічалі ў фінансаванні тваёй выбарчай кампаніі. Так, гэта ўсё цалкам празрыста і адпавядае заканадаўству, але пры аднолькавых умовах, што прапаноўваюць удзельнікі тэндэру, як тут не дапамагчы таму, чыя кашуля апынулася крыху бліжэйшая твайму целу?\nУ нас партыі ў парламент не трапляюць (бо кропкавае траплянне аднаго чалавека ад партыі – гэта проста нейкае непаразуменне), у фармаванні ўраду і вертыкалі мясцовай улады не ўдзельнічаюць, а таму на практыцы змагацца няма за што – прынамсі, паміж сабою. Тэндэры не размяркоўваеш – значыць, размяркоўваеш так званы сімвалічны капітал.\nУ нашым выпадку апошні скандальчык звязаны з рэальнай спробаю перадзелу сімволікі. Адна – раптам зарэгістраваная – структура нібыта замахнуліся на сімволіку, што належыць іншай, якая беспаспяхова змагаецца за рэгістрацыю. Раздаліся нават аргументы: ах, мы заказвалі, мы плацілі грошы!\nКрасці – нядобра. Было б што красці, а тут нават і гэтага няма. Інтэлектуальная ўласнасць незарэгістраванай палітычнай структуры (аргкамітэту БХД) гэтак жа не зарэгістраваная, як і сама структура. А значыць, і ўласнасці ніякай няма. Бяры – не хачу.\nВядома, калі бралі ў іх.\nА маглі і не ў іх узяць. Мы ж не ведаем, якая сімволіка добрых 85% існуючых у свеце палітычных партыяў. І якому мастаку давялося які сайт паглядзець, каб гэтую сімволіку злямзіць, мы таксама ніякага паняцця не маем. І мець не будзем. Як пісаў не наш класік, «мы гультаяватыя і нецікаўныя«. Але вось тое, што сусед прывёў аднекуль бурую свінню з плямамі той жа канфігурацыі, што і на нашай хрушы, – гэта невыпадкова! Хіба нашага парсючка звёў!\nСімволіка старога БНФ была настолькі простая і зразумелая, што яе не трэба было ні ад каго абараняць. Яе проста немагчыма было сцягнуць. Дагэтуль, калі нехта бачыць былыя дзяржаўныя, а цяпер – проста гістарычныя сцягі над дэманстрацыяй, адназначна ўпэўнены:\n– БНФ ідзе!\nСімвалічны капітал найстарэйшай апазіцыйнай палітычнай сілы перажыў усе расколы, ратацыі партыйнага кіраўніцтва, змяльчэнне лідара. І пазітыў, і негатыў, замацаваны ў грамадскай свядомасці за гэтаю сімволікай, застаецца з брэндам, на які, як мне падаецца, яго цяперашнія носьбіты маюць вельмі невялікія правы. Але людзі працягваюць памятаць усё – і «Дзяды», і першыя «Чарнобыльскія шляхі», і фракцыю ў Вярхоўным Савеце, і «Пагоню», якую здымаюць з фасаду Дома Урада ў Менску. І – Зянона Пазняка, палымянага і непаўторнага ў сваёй палымянасці. Нават цяперашні Пазняк не зможа паўтарыць Пазняка 1988-1993 гадоў.\nІ хто б ні намагаўся прысвоіць сімволіку таго Фронту, зрабіць гэта не здолее. Нават калі ўлада яму гэта дазволіць, падыграўшы, зарэгістраваўшы раней, чым іншых. Немагчыма. Гэта ж не спрэчка мала каму цікавага Карла з зусім нікому не патрэбнай Кларай пра тое, хто і ў каго сцягнуў гаманец з сімвалічным капіталам. Калі яны адзін у аднаго рэальны капітал пачнуць цягнуць – таксама нікому цікавыя не будуць.\nІ тут усё на ўладу спішаш. Улада, вядома, у нас тая яшчэ – сука, а не ўлада. Але ў дадзеным выпадку яе віна не такая ўжо і значная. Так сабе – побач пастаяла, ліхтарыкам пасвяціла. Але калі красці няма чаго, то ўжо няма чаго.\nФота на вокладцы «Наша Ніва»\nТэгі: БХД, Гавары праўду, нацыянальная сімволіка\nАлександр ФедутаАдыгралі чарговы раўнд «дэмакратыі» перад гасцямі і зноў можна саджаць\nАлександр ФедутаТры сяржанты і цела Рэспублікі Беларусь\nАлександр ФедутаАбвінавачанні ў «другім гатунку». Пра здарэнне ля «рэстарана на касцях»\nБеларусы багацейшыя і адначасова бяднейшыя за расейцаў. Тлумачым ч ...\nМіліцыянты ледзь не забілі гомельскага журналіста\nКурганны могільнік ператварылі ў сметнік


У парламенце створаная рабочая група па праблематыцы смяротнай кары | БЕЛАРУСКАЕ РАДЫЁ РАЦЫЯ\nУ парламенце створаная рабочая група па праблематыцы смяротнай кары\nУ Палаце прадстаўнікоў Нацыянальнага сходу шостага склікання створаная рабочая група па праблематыцы смяротнай кары, паведаміў, выступаючы 13 снежня ў Менску на канферэнцыі па праблеме смяротнага пакарання, старшыня пастаяннай камісіі парламента па правах чалавека, нацыянальных адносінах і СМІ Андрэй Навумовіч, які ўзначаліў гэтую рабочую групу.\nПаводле яго слоў, найбліжэйшым часам група „мае намер вызначыцца з будучымі напрамкамі сваёй працы”.\nУ Палаце прадстаўнікоў чацвёртага і пятага скліканняў дзейнічала рабочая група па вывучэнні праблематыкі смяротнага пакарання як інструмента пакарання, што прымяняецца ў Беларусі. Як адзначалі эксперты, асабліва прыметнай яе дзейнасць не была, але заходнія партнёры неаднаразова пазітыўна ацэньвалі сам факт стварэння такой групы.\nЗ 28 лістапада па 1 снежня стала вядома пра пакаранне смерцю ў Беларусі адразу трох асуджаных да вышэйшай меры пакарання — 28-гадовага Івана Куляша, 31-гадовага Сяргея Хмялеўскага і 49-гадовага Генадзя Якавіцкага. Праваабаронцы мяркуюць, што ўсе трое былі расстраляныя 5 лістапада.\nНовыя смяротныя кары ў Беларусі асудзілі Міжнародная федэрацыя правоў чалавека, Савет Еўропы і Еўрасаюз.\nЗа апошнія 20 гадоў у Беларусі было пакарана смерцю больш за 400 чалавек. Толькі адзін з асуджаных да смяротнай кары быў памілаваны кіраўніком дзяржавы.\nНевыязныя з Расеі і Беларусі не змогуць трапіць у трэція краіны\n„Палатка” спадзяецца на вяртанне ў ПАСЕ